Menara CN

Menara CN ialah sebuah menara komunikasi dan pencerapan di Pusat Bandaraya Toronto, Ontario, Canada. Pada ketinggian , menara ini siap dibina pada tahun 1976 lalu menjadi struktur bebas tertinggi di dunia dan menara tertinggi di dunia ketika itu. Ia memegang kedua-dua rekod itu selama 34 tahun sehingga siapnya Burj Khalifa dan Menara Canton. Namun demikian, Menara CN kekal sebagai struktur bebas tertinggi di Hemisfera Barat, lambang utama latar langit Toronto, dan satu lambang negara KanadaThe CN Tower is Dead. Long Live The CN Tower!, The Torontoist, 4 September 2007. (diterima pada 17 November 2008).CN Tower celebrates 30th birthday, Broadcast News/canada.com, 26 Jun 2006 yang menarik lebih dua juta pengunjung dari merata dunia setiap tahun.

Nama "CN" pada mulanya merujuk kepada syarikat keretapi Canadian National yang membina menara ini. Ekoran keputusan syarikat itu untuk melucutkan aset-aset kereta api pengangkut bukan terasnya sebelum diswastakan pada tahun 1995, hak milik menara ini diserahkan kepada Canada Lands Company, sebuah perbadanan Kerajaan yang bergiat sebagai pemaju hartanah. Memandangkan nama CN Tower sering digunakan dalam perbualan seharian, singkatannya berkembang menjadi Canadian National Tower atau Canada's National Tower, namun kedua-dua nama itu jarang sekali dipakai.

Pada tahun 1995, Menara CN dinamakan sebagai salah satu daripada Tujuh Keajaiban Dunia moden oleh Persatuan Jurutera Awam Amerika. Ia juga menduduki rangking kedua dalam Persekutuan Menara Agung Sedunia.

 Rujukan 

 Pautan luar 
 Official CN Tower Website 
 Edgewalk 
 CBC Archives – CN Tower opens to the public. (Multimedia) 

Kategori:Menara di Kanada
Kategori:Bangunan dan struktur di Toronto
Kategori:Bangunan dan struktur yang siap pada 1976
Kategori:Pemancar siaran
Kategori:Tarikan pelancong di Kanada
Kategori:Seni bina modernis di Kanada
Kategori:Menara komunikasi